text: Повод за спирането на предоставянето на концесия на подземни богатства в Трън е неспазването на сроковете при изготвянето на документацията от местния Общински съвет. Това заяви народният представител от ПП ГЕРБ-Перник д-р Александър Александров по време на Годишното общо събрание на КРИБ-Перник. Той изрази благодарност за поканата и се надява да се увеличат стойностните хора, които мислят положително за региона.
  В рамките на форума беше направен отчет на Управителния съвет, на Арбитражния съд и Контролния съвет за изминалата 2016 година. На събранието, което се проведе в Двореца на културата, присъстваха още зам.-кметовете Севделина Ковачева и Денислав Захариев, както и представители на бизнеса.
  „За мен е особена гордост да видя тук хората, които създават модерната икономика в региона. Благодаря за доброто сътрудничество и се надявам на следващата среща залата да бъде препълнена с нови членове на КРИБ“, сподели зам.-кметът Денислав Захариев, който приветства участниците в срещата и прочете специален поздравителен адрес от кмета на Община Перник Вяра Церовска.
  „Разчитам, че КРИБ ще допринася за стабилното развитие на Перник и ще продължи активно в създаването на още по-добри условия за бизнес в града, в повишаването на конкурентноспособността на икономиката, привличането на нови инвестиции и борбата със сивия сектор. Община Перник ще окаже необходимо съдействие за изпълнението на поставените приоритети и цели, за да се повиши социалния стандарт на перничани“, се казва в словото на градоначалника. По повод Годишното общо събрание бяха получени поздравителни адреси от Областния управител на Перник Ирена Соколова и други институции.
  предишна статияНационалните ни състезатели по борба днес пристигнаха в Перник, за да се срещнат с кмета Вяра Церовска
  
  Община Кубрат кани всички жители и гости на общината да изпратим заедно старата и да посрещнем Новата 2020 година с надежда и вяра в доброто, с празнична заря, кръшни хора и чаша вино на 31.12.2019 г. от 23:30 ч. на пл. „Възраждане“.
  
  Точно на 21 януари, по стара традиция, в Кубрат бе отбелязан Денят на родилната помощ и Бабинден. Общоградското тържество, което се проведе в ритуалната зала на читалището, бе организирано от НЧ "Св. Св. Кирил и Методий - 1891" в града. Празникът бе уважен от кмета на община Кубрат Бюрхан Исмаилов и заместник-кмета Нина Цонева. Присъстваха членове на пенсионерските клубове, на клуба на учителите-ветерани "Просвещение", бивши акушерки, много майки, баби и жени.
  Тържеството бе открито и водено от секретаря на читалището Гинка Денчева. Приветствия поднесоха Бюрхан Исмаилов, Нина Цонева, предрешената като истинска баба от онова време, с "бебе" на ръце, 71-годишната Бонка Дончева и бившата акушерка Дешка Беязова.
  С най-голям интерес се очакваше традиционния конкурс за "Мисис Баба". За целта бе избрано специално жури в състав: Стоян Черников - художник и председател, Димитър Атанасов - сатирик и карикатурист и Светломир Киров - журналист.
  За "Мисис Баба - 2016" единодушно бе избрана 85-годишната Дешка Беязова. Тя има една дъщеря и двама големи внуци, които отдавна живеят и работят в САЩ. Нейни подгласнички станаха Веска Георгиева и Пенка Банкова. Те получиха ленти, грамоти и букети цветя. Раздадени бяха и допълнителни награди: за най-добра танцуваща баба - Лиляна Радулова, за най-добре пееща баба - Ангелина Христова и за най-забавна баба - Марийка Минчева.